Държавен вестник, бр. 27, 2011 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  27
4. снема дактилоскопните отпечатъци от 
пръстите и дланите;
5. попълва Европейската дактилоскопна 
карта и извежда дактилоскопната формула;
6. установява и попълва в картата за поли-
цейска регистрация на лице особените белези на 
лицето съобразно изискванията на чл. 8, ал. 4;
7. допълва в картата за полицейска регис-
трация на лице данните по чл. 8, ал. 1, т. 2 и 
т. 5 – 9;
8. изземва проби за ДНК профил на ли-
цата и отразява ДНК баркода в полицейския 
регистър, картата за полицейска регистрация 
на лице, както и данните в регистрационния 
картон (приложение № 4).
 (4) Служителят в структурното звено по 
чл. 5, въвеждащ данните за полицейската регис-
трация на лицето в ИРПС, попълва в картата 
за полицейска регистрация на лице данните по 
чл. 8, ал. 1, т. 10.
Чл. 12. (1) Картата за полицейска регистра-
ция на лице се попълва в един екземпляр и се 
изпраща в ГДКП.
(2) Европейската дактилоскопна карта се 
изготвя и попълва във: 
1. РУ – в 3 екземпляра;
2. СДВР, ОДМВР, РУТП към ОТП, РДГП 
и ГПУ към ГДГП – в 2 екземпляра.
(3) Документите по чл. 8 и 9 се попълват 
машинно или текстът се изписва с технически 
шрифт.
Чл. 13. (1) Полицейска регистрация се 
извършва за всяко привличане на лице като 
обвиняем независимо от предишна такава и се 
попълва нова карта за полицейска регистрация 
на лице.
(2) Ново фотографиране и дактилоскопиране 
се извършва, ако са изминали повече от три го-
дини от последната съществуваща регистрация. 
(3) Ново фотографиране се извършва и 
преди изтичане на три години от последната 
регистрация, когато се установят трайни из-
менения по лицето на регистрирания, като за 
сравнение се използва последната снимка от 
полицейската регистрация.
Чл. 14. (1) В случай че не се прави ново 
дактилоскопиране по чл. 13, ал. 2, дактилоскоп-
ният отпечатък от десния показалец от новата 
карта за полицейска регистрация задължително 
се сверява с дактилоскопния отпечатък от съ-
ществуваща регистрация на лицето. 
(2) Когато експерт-криминалистът не раз-
полага с дактилоскопния отпечатък от десния 
показалец от предишна регистрация, изисква 
отпечатъка от СДВР или ОДМВР, където се 
извършва справка в AFIS.
(3) В картата за полицейска регистрация 
на лице се записва дактилоскопната формула, 
изведена при последното дактилоскопиране 
на лицето.
(4) Проби за ДНК профил на лицето се 
изземват само ако не са иззети при предишна 
регистрация.
Чл. 15. (1) Екземпляр от Европейската 
дактилоскопна карта се съхранява в Дакти-
лоскопна картотека във:
1. РУ и РУТП;
2. научно-техническите лаборатории (НТЛ), 
базовите научно-технически лаборатории 
(БНТЛ) в ОДМВР и отдел „Експертна кри-
миналистическа дейност“ (ОЕКД) в СДВР;
3. РДГП и ГПУ към ГДГП.
(2) Дактилоскопните отпечатъци на реги-
стрираното лице се сравняват с дактилоскоп-
ните следи, намерени при разследването на 
престъпления, останали неразкрити, след което 
екземплярите на дактилоскопната карта се 
подреждат по реда на ал. 1.
(3) Екземпляр на Европейската дакти-
лоскопна карта и картата за полицейска ре-
гистрация на лице се предават в срок до седем 
дни за въвеждане на данните в ИРПС.
(4) Снимката от полицейска регистрация 
се изпраща за въвеждане в ИРПС в срок до 
седем дни в СДВР, ОДМВР, РДГП и ГПУ към 
ГДГП по електронна поща на създадени за 
целта пощенски кутии, като в името на файла 
се отразяват ЕГН, номерът на регистрацията 
и структурата, която я е извършила.
Чл. 16. (1) Служителите в СДВР, ОДМВР, 
РУ, РУТП, РДГП и ГПУ задължително въвеждат 
в ИРПС данните за полицейската регистрация 
в срок до седем дни от получаването им.
(2) Екземпляр на Европейската дакти-
лоскопна карта и картата за полицейска ре-
гистрация на лице се изпращат в Централната 
дактилоскопна картотека (ЦДК) в НИКК в 
срок до четиринадесет дни от извършването 
на полицейската регистрация.
(3) Иззетите ДНК проби заедно с регистра-
ционния картон (приложение № 4) се изпращат 
в НИКК в срок до седем дни след извършване 
на полицейската регистрация.
Чл. 17. (1) Експерт-криминалистите в НИКК, 
СДВР и ОДМВР въвеждат отпечатъците и дан- 
ните на регистрираното лице от Европейската 
дактилоскопна карта в базата данни на AFIS и 
записват AFIS номера в картата за полицейска 
регистрация на лице.
(2) Преди подреждането в Дактилоскопна 
картотека и ЦДК в НИКК се извършва срав-
няване на дактилоскопните отпечатъци на 
регистрираното лице с дактилоскопните следи, 
въведени в базата данни AFIS.
(3) При установяване на несъответствие 
между въведените дактилоскопни отпечатъ-
ци и/или лични данни на едно лице и тези, 
съхранявани за същото лице в базата данни